Държавен вестник, бр. 7, 2018 г., стр. 55

БРОЙ  7	
Д Ъ Р Ж А В Е Н  В Е С Т Н И К 	
СТР.  55  
на пътници, както и преминаването на оста-
налите участници в движението;
2. осигурява се непрекъснато движение на 
обществения транспорт за превоз на пътници 
в зоните на кръстовищата; тази мярка е за-
дължителна, когато до кръстовището достига 
BUS лента; в началото и в края на BUS лен-
тата за превозните средства на обществения 
транспорт за превоз на пътници се осигурява 
приоритетно включване в автомобилното дви-
жение чрез хоризонтална и вертикална марки-
ровка и/или светофарни уредби;
3. осигуряват се широчини на BUS лентите, 
гарантиращи безопасност на движението;
4. планира се приоритетно преминаване 
или престрояване (смяна на лентите) на пре-
возните средства на обществения транспорт за 
превоз на пътници чрез отделни светофарни 
секции и фази.
Раздел III
Планиране на системата за пешеходно дви-
жение
Чл. 33. (1) Организацията на пешеходното 
движение е неразделна част от ПКТС и е свър-
зана със структурата на урбанизираната тери-
тория, определена с ОУП.
(2) При планирането на пешеходната ин-
фраструктура се спазват следните принципи: 
1. безопасност;
2. достъпност, включително за хората с на-
малена подвижност;
3. непрекъснатост;
4. удобство;
5. привлекателност.
(3) Принципите по ал. 2 се приоритизират 
в зависимост от целта на маршрутите, като 
безопасността и достъпността са с най-висок 
приоритет.
(4) Делът на пешеходците се определя и 
обосновава чрез разработване на План за раз-
витие на пешеходното движение и достъпната 
среда и Програма за развитие на пешеходното 
движение и достъпната среда и се осигурява 
чрез изработване на подробни устройствени и 
комуникационно-транспортни планове.
(5) За градове с население над 30 000 жите-
ли задължително се разработва План за раз-
витие на пешеходното движение и достъпната 
среда и Програма за развитие на пешеходното 
движение и достъпната среда, самостоятелен 
или като отделна част от ПУГМ, а за градове 
с население под 30 000 жители планът се раз-
работва по решение на общинския съвет.
(6) Планът за развитие на пешеходното 
движение и достъпната среда се интегрира в 
следните документи за планиране на структу-
рата на КТС в градовете:
1. общ устройствен план;
2. подробен устройствен план;
3. подробен комуникационно-транспортен 
план;
4. генерален план за организация на дви-
жението.
(7) Планът за развитие на пешеходното 
движение и достъпната среда следва да бъде 
част от ПУГМ или да бъде разработен само- 
стоятелно, когато не се предвижда разработва-
не на такъв. Изискванията към него са анало-
гични на изискванията към ПУГМ за частта, 
отнасяща се до пешеходното движение, и се 
конкретизират в Програма за развитие на пе-
шеходното движение и достъпната среда.
Чл. 34. (1) Пешеходното движение в насе-
лените места и урбанизираните територии се 
осигурява чрез:
1. пешеходни зони (зони с основно предназ-
начение за движение на пешеходци); това са 
зони по правило в центровете на населените 
места, представляващи интерес за голям брой 
обитатели и гости;
2. пешеходни тротоари – зони в улиците, 
определени само за пешеходно движение из-
вън уличното платно;
3. пешеходни алеи – благоустроени трасета 
извън улиците, осигуряващи пешеходното дви-
жение в паркови, вътрешноквартални и други 
озеленени пространства.
(2) За опазване на живота и здравето на 
децата от жилищните сгради към училищата, 
детските градини, спортните и детските пло-
щадки се предвиждат транспортно обезопасе-
ни пешеходни и велосипедни трасета, достъп-
ни тротоари за хора с намалена подвижност по 
обслужващи улици, пешеходни острови, пов-
дигнати зони на уличните платна, повдигнати 
пешеходни пътеки, зигзагообразно движение и 
др. Тези трасета не се пресичат на едно ниво с 
трасетата на първостепенната улична мрежа. 
Когато няма възможност, пресичане се допус-
ка при осигуряване на безопасно преминава-
не с осигурена достъпност за хора с намалена 
подвижност съгласно изискванията на Наред-
ба № 4 от 2009 г.
(3) Входовете и изходите на училищата и 
детските заведения се разполагат на обслуж-
ващи улици, като се осигурява безопасно пре-
минаване на децата посредством оградни съо-
ръжения, напречни неравности за намаляване 
на скоростта на превозните средства, пеше-
ходни острови, повдигнати пешеходни пътеки 
или кръстовища, зигзагообразно движение, 
намаляване на габаритите на уличното плат-
но, пътни знаци, маркировка и др.
Чл. 35. (1) Всяка улица в населено място 
задължително има обособено пространство за 
пешеходно движение (тротоар).
(2) Изключенията по ал. 1 са определените 
съгласно разпоредбите на чл. 80, ал. 2 и 6 и 
чл. 81 ЗУТ.
(3) Пешеходните пресичания на уличното 
платно са част от цялостното планиране на 
пешеходното движение.